RESOLUCIÓN do 17 de outubro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da comisión paritaria sobre interpretación de artigos do convenio colectivo do sector de hospitalización e internamento.
CONSELLERÍA DE TRABALLO — III. OUTRAS DISPOSICIÓNS — 17/11/2005

Vista a acta de interpretación de artigos da comisión paritaria do convenio colectivo do sector de hospitalización e internamento, con nº de código 3600755 que tivo entrada no rexistro único do edificio administrativo da Xunta de Galicia en Vigo o día 23-9-2005, subscrita pola comisión paritaria do convenio en data 27-6-2005. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 17 de outubro de 2005.
Pedro Borrajo Rivas
Delegado provincial de Pontevedra
Comisión paritaria do convenio colectivo do sector de hospitalización e internamento da provincia de Pontevedra
-Asistentes:
CIG:
María del Carmen Comesaña Rial
María Rosa Couto
Elvira Iglesias Fernández
Olga Martínez López
UGT:
Paula Sotelino Alonso
José Agustín Somoza López
Rosa Ferreiroa Rilo
Juan Gil Abalde
CC.OO:
Ana Sierra López
Representación empresarial:
Mercedes Alonso Nogueira. Cruz Roja.
José R. Santamaría Barreiro. Clínica Fátima.
Luis Carlos Rodríguez Rodeiro. Asesor.
Secretaria de actas:
Patricia Vázquez Prada
En Vigo, nos locais da Confederación Provincial de Empresarios de Pontevedra, ás dezasete trinta horas do día vinte e sete de xuño de dous mil cinco, reúnese a comisión paritaria do convenio colectivo do sector de hospitalización e internamento da provincia de Pontevedra, para os efectos de proceder á interpretación de artigos do dito convenio.
Asisten as persoas indicadas anteriormente.
Revísase a acta número dez do 21 de outubro de 2003 na que se recolle como debe facerse a revisión salarial do ano 2004.
Achégase a acta nº 10 por parte da representación social para solucionar o problema de interpretación que se presentaba por parte dalgúns empresarios sobre a subida salarial a partir de outubro de 2004.
Acórdase que a interpretación correcta segundo o que se negociou en convenio é que se consolida a subida salarial que se dá a partir do mes en que o IPC sobe do 3% establecido no convenio e non se rebaixa este salario aínda que algún mes baixe o IPC por debaixo do consolidado.
Sen máis asuntos que tratar, levántase a sesión ás dezanove horas do día arriba indicado.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA